Câți români trebuie vaccinați anti-COVID pentru oprirea răspândirii comunitare.
12 milioane de români trebuie vaccinați pentru oprirea răspândirii comunitare. Rafila: "Am fost plăcut impresionat, în Marea Britanie lumea stă la coadă". Alexandru Rafila spune că momentan din sondaje doar 50% dintre români sunt pro-vaccin.
Reprezentantul României la Organizația Mondială a Sănătații, Alexandru Rafila, spune că în Marea Britanie lumea stă la coadă să se vaccineze. Ca să se obțină imunitatea de turmă, 70 la sută din populație trebuie să se vaccineze. Alexandru Rafila, reprezentantul României la OMS: "În Marea Britanie, și am fost plăcut impresionat, lumea stă la coadă ca să se vaccineze și eu aștept ca și în România lumea să stea la coadă. Rămâne de văzut dacă lumea, având exemplul celor care s-au vaccinat și că nu apar reacții adverse care să îți pună starea de sănătate în vreun fel în pericol, atunci vor urma exemplul sau vor rămâne reticenți? Am văzut că toate studiile care au fost făcute arată un 50% din populație dornică să se vaccineze sau care acceptă vaccinarea. Dacă nu schimbăm acest procent și nu putem să îl schimbăm decât printr-o campanie corectă de informare".